
1. VISPĀRĪGĀ INFORMĀCIJA
1.1. Iepirkuma identifikācijas numurs: PNP 2026/49M
1.2. Iepirkuma procedūras veids: saskaņā ar Publisko iepirkumu likuma 9.pantu.
1.3. Pasūtītājs
	Pasūtītājs:
	Preiļu novada pašvaldība
Reģ.nr. 90000065720
Raiņa bulvāris 19, Preiļi, LV-5301
dome@preili.lv , tel.+371 65322766

	Darba laiks 
	Pirmdiena, Otrdiena, Trešdiena, 
Ceturtdiena: No 800 līdz 1200 un no 1300 līdz 1700 
Piektdiena: No 800 līdz 1200 un no 1300 līdz 1600

	Iepirkuma komisija 
	Preiļu novada pašvaldības Iepirkumu komisija (turpmāk – Iepirkumu komisija), kas izveidota ar Preiļu novada pašvaldības 2025.gada 22.decembra lēmumu “Par Preiļu novada pašvaldības Iepirkumu komisijas sastāvu” (protokols Nr.24, 14.§).

	Kontaktpersona: 
	Par iepirkuma dokumentiem: Preiļu novada pašvaldības iepirkumu speciāliste Lāsma Ruzģe,  tālr. +371 65322766, e-pasts lasma.ruzge@preili.lv
Par iepirkuma priekšmetu un tehnisko specifikāciju:
Preiļu novada pašvaldības Nekustamā īpašuma daļas vadītāja Vita Pastare, tel. +37165307328, e-pasts vita.pastare@preili.lv

	Pircēja profils: 
	https://www.eis.gov.lv/EKEIS/Supplier/Organizer/16813 -   
Internetā publiski pieejama Pasūtītāja tīmekļvietne Valsts elektroniskās informācijas sistēma piedāvājumu un pieteikumu saņemšanai - Elektronisko iepirkumu sistēma, kurā Pasūtītājs ievieto informāciju par turpmākajiem uzaicinājumiem iesniegt piedāvājumus, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju 



1.4. Nolikums un papildu informācija:
1.4.1. Piegādātājs Iepirkuma nolikumu ar pielikumiem (turpmāk – Nolikums) var saņemt, lejupielādējot to elektroniskajā formātā no Pircēja profila EIS e- konkursu apakšsistēmā https://www.eis.gov.lv/EKEIS/Supplier/Organizer/16813. Ja piegādātājs pieprasa izsniegt Nolikumu drukātā veidā, Pasūtītājs to izsniedz piegādātājam triju darbdienu laikā pēc tam, kad saņemts Nolikuma pieprasījums, ievērojot nosacījumu, ka Nolikuma pieprasījums iesniegts laikus pirms piedāvājumu iesniegšanas termiņa beigām.
1.4.2. Pasūtītājs un ieinteresētie piegādātāji vai Pretendents ar informāciju apmainās Publisko iepirkumu likumā (turpmāk – PIL) noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai.
1.4.3. Piegādātājs jautājumus par Nolikumu uzdod rakstiskā veidā, ievietojot tos Pircēja profilā EIS e- konkursu apakšsistēmā https://www.eis.gov.lv/EKEIS/Supplier/Organizer/16813, vai arī elektroniski, sūtot uz nolikuma 1.3.apakšpunktā norādīto kontaktpersonas e-pasta adresi vai Pasūtītāja e-pasta adresi dome@preili.lv, adresējot tos Komisijai.
1.4.4. Ja piegādātājs ir laikus pieprasījis papildu informāciju par iepirkuma Nolikumā iekļautajām prasībām, Komisija to sniedz trīs darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
1.4.5. Papildu informāciju Komisija nosūta piegādātājam, kurš uzdevis jautājumu, elektroniski uz elektroniskā pasta adresi, no kuras ir saņemts jautājums, un vienlaikus publicē Pircēja profilā EIS e- konkursu apakšsistēmā https://www.eis.gov.lv/EKEIS/Supplier/Organizer/16813, norādot arī uzdoto jautājumu.
1.4.6. Piegādātājam ir pienākums sekot informācijai, kas tiks publicēta EIS tīmekļvietnē https://www.eis.gov.lv/EKEIS/Supplier/Organizer/16813 saistībā ar Iepirkumu.
1.4.7. Pretendentu rakstiski iesniegtie jautājumi un iepirkuma komisijas atbildes uz tiem kļūst saistoši visiem iepirkuma iespējamiem pretendentiem ar to paziņošanas brīdi interneta vietnē EIS https://www.eis.gov.lv/EKEIS/Supplier/Organizer/16813 .
1.4.8. Iepirkuma komisija nav atbildīga par to, ja kāds ieinteresētais piegādātājs nav iepazinies ar informāciju par iepirkumu, kurai ir nodrošināta brīva un tieša elektroniska pieeja interneta vietnē EIS https://www.eis.gov.lv/EKEIS/Supplier/Organizer/16813.

1.5. Pretendenti un piedāvājums:
1.5.1. Pretendents var būt PIL 1. panta 22. punktā noteiktā persona, kura ir iesniegusi piedāvājumu Iepirkumā.
1.5.2. Piedāvājums Nolikuma izpratnē ir dokumentu kopums, kas sastāv no Nolikuma 4.punktā uzskaitītajiem dokumentiem.
1.6. Prasības piedāvājuma noformējumam:
1.6.1. Piedāvājums jāsagatavo iesniegšanai elektroniski Elektronisko iepirkumu sistēmas (turpmāk – EIS) e-konkursu apakšsistēmā (turpmāk – Apakšsistēma) EIS e-konkursu apakšsistēmā https://www.eis.gov.lv/EKEIS/Supplier/Procurement/16813, ievērojot šādas pretendenta izvēles iespējas:
1.6.1.1. Izmantojot Apakšsistēmas piedāvātos rīkus, aizpildot minētās sistēmas Apakšsistēmā Konkursa sadaļā ievietotās formas;
1.6.1.2. Elektroniski aizpildāmos dokumentus elektroniski sagatavojot ārpus Apakšsistēmas un pievienojot atbilstošajām prasībām (pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.6.1.3. Elektroniski sagatavoto piedāvājumu šifrējot ārpus Apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām). Šādā gadījumā pretendentam ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas jāveic iesniegtā piedāvājuma atšifrēšana (sistēmā jāievada derīga elektroniskā atslēga un parole), lai Pasūtītājam pēc piedāvājumu atvēršanas būtu iespēja piekļūt piedāvājumā esošajai informācijai.
1.6.2. Sagatavojot piedāvājumu, pretendents ievēro, ka:
1.6.2.1. Pretendenta aizpildāmie piedāvājuma dokumenti saskaņā ar Apakšsistēmā iepirkuma profilam pievienotajām dokumentu veidnēm jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Finanšu piedāvājums jāaizpilda atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā. Atsauksmes u.c. dokumentus, kas nav jāaizpilda atbilstoši Apakšsistēmā iepirkuma profilam pievienotajām dokumentu veidnēm, pretendents ir tiesīgs iesniegt .pdf formātā;
1.6.2.2. Piedāvājums jāsagatavo tā, lai nekādā veidā nebūtu apdraudēta Apakšsistēmas darbība un nebūtu ierobežota piekļuve piedāvājumā ietvertai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus. Gadījumā, ja piedāvājums saturēs kādu no šajā apakšpunktā noteiktajiem riskiem, tas netiks izskatīts un piedāvājums tiks noraidīts.
1.6.2.3. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar EIS piedāvāto elektronisko parakstu.
1.6.3. Piedāvājuma dokumenti jāparaksta pretendentam (ja pretendents ir fiziska persona), pretendenta pārstāvim vai tā pilnvarotai personai (ja pretendents ir juridiska persona). Personas, kura paraksta piedāvājumu, paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja piedāvājumu paraksta pretendenta pilnvarota persona, piedāvājumam ir jāpievieno pilnvarojuma tiesības apliecinošs dokuments vai tā kopija.
1.6.4. Ja pretendents ir piegādātāju apvienība (turpmāk – Apvienība) un sadarbības līgumā nav norādīta Apvienību pārstāvošā persona (vadošais dalībnieks), piedāvājuma dokumenti ir jāparaksta visu Apvienības dalībnieku pārstāvēttiesīgajām personām.
1.6.5. Piedāvājumu sagatavo latviešu valodā. Ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”.
1.6.6. Pretendents apliecina[footnoteRef:1] iesniegto dokumentu kopiju pareizību atbilstoši Ministru kabineta 2018. gada 4. septembra noteikumiem Nr. 558 “Dokumentu izstrādāšanas un noformēšanas kārtība”. Ja Komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju. [1:  Atbilstoši Dokumentu juridiskā spēka likuma 6.panta 5.1 daļas noteikumiem fiziskā persona un organizācija var apliecināt dokumentu atvasinājumu kopumu ar vienu apliecinājumu.
] 

1.6.7. Piedāvājumā iekļautajiem dokumentiem jābūt skaidri salasāmiem un bez neatrunātiem labojumiem. Gadījumā, ja iepirkuma komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.
1.7. Piedāvājuma iesniegšana: piegādātājs piedāvājumu iesniedz līdz 2026. gada 20.jūlijam, plkst. 10:00, EIS e-konkursu apakšsistēmā https://www.eis.gov.lv/EKEIS/Supplier/Organizer/16813. Ārpus EIS konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām un netiks vērtēti.
1.8. Piedāvājumu atvēršana:
1.8.1. Piedāvājumu atvēršana notiks 2026. gada 20.jūlijā plkst. 14:00, EIS konkursu apakšsistēmā. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. 
1.8.2. Komisija atver piedāvājumus vienlaikus, publicējot Pircēja profilā EIS e-konkursu apakšsistēmā https://www.eis.gov.lv/EKEIS/Supplier/Organizer/16813, Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 15. punktā noteikto informāciju – pretendentus, piedāvājumu iesniegšanas datumus un laikus un piedāvātās cenas no piedāvājuma veidlapas.
1.8.3. Pēc visu piedāvājumu atvēršanas piedāvājumu atvēršanas sanāksme tiek slēgta. Pretendentu atlasi, piedāvājumu atbilstības pārbaudi un piedāvājumu vērtēšanu Komisija veic slēgtā sēdē.
1.8.4. Gadījumā, ja piedāvājumu atvēršanas sanāksmes laikā pasūtītājam radīsies tehniskas problēmas, ko nav bijis iespējams paredzēt un ko nevar novērst īsā laikā (piemēram, interneta darbības traucējumi, datortehnikas bojājumi u.c.), piedāvājumu atvēršanas sanāksme tiks pārcelta uz citu laiku. Informācija par jauno piedāvājumu atvēršanas sanāksmes laiku tiks publicēta arī Pircēja profilā.

1.9. Fizisko personu datu aizsardzība:
              Pamatojoties uz 2016. gada 27. aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula), iepirkumā iesniegtajos dokumentos norādīto fizisko personu dati tiks apstrādāti, lai nodrošinātu iepirkuma norisi atbilstoši Publisko iepirkumu likumam. Personas datu apstrādes pārzinis: Preiļu novada pašvaldība, vienotais reģistrācijas nr. 90000065720, juridiskā adrese Raiņa bulvāris 19, Preiļi, LV-5301, e-pasts: dome@preili.lv, tālrunis +371 65322766. 
2. INFORMĀCIJA PAR IEPIRKUMA PRIEKŠMETU
2.1. [bookmark: _Hlk196394037]Iepirkuma priekšmets ir “Mērniecības pakalpojumi Preiļu novada pašvaldības vajadzībām” saskaņā ar Darba uzdevumu (1.1. un 1.2. pielikums).
2.2. Iepirkuma nomenklatūra (CPV kods): 71250000-5 (arhitektūras, inženiertehniskie un mērniecības pakalpojumi).
2.3. Līguma darbības termiņš: 12 mēneši no līguma noslēgšanas dienas. Darbu izpildes termiņš: 4 mēneši no nepieciešamo dokumentu par uzmērāmo objektu iesniegšanas brīža.
2.4.  Iepirkums ir sadalīts 2 (divās) daļās. Pretendents piedāvājumu drīkst iesniegt par vienu vai divām daļām.
[bookmark: _Hlk134777824] 1. daļa: Mērniecības pakalpojumi Preiļu  novada tiesiskā valdījumā esošajiem nekustamajiem īpašumiem 1.daļa.
2. daļa: Mērniecības pakalpojumi Preiļu  novada tiesiskā valdījumā esošajiem nekustamajiem īpašumiem 2.daļa.
2.5. Cenā jāiekļauj visas izmaksas, kas ir saistītas ar minēto iepirkumu.
2.6. Iepirkumā noteiktos darbus paredzēts īstenot no pašvaldības budžeta.
2.7. Līguma izpilde vieta – Preiļu novada administratīvā teritorija.
2.8. Pretendents nodrošina, ka iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.

3. PRETENDENTU ATLASE
	
	Atlases prasība
	Atlases dokumenti

	3.1. 
	Pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).
	Iepirkuma komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.
Ārvalstīs reģistrētajiem pretendentiem jāiesniedz reģistrācijas faktu apliecinošs dokuments un dokumenta tulkojums latviešu valodā.

	3.2. 
	Pretendentam iepriekšējo 3 (trīs) gadu laikā (2023.,2024.,2025.) un 2026.g. (līdz piedāvājuma iesniegšanas brīdim) ir pieredze vismaz 1 (viena) līdzvērtīga līguma izpildē. Par līdzvērtīgiem tiks uzskatīti līgumi, kuros veikti zemes robežu kadastrālās uzmērīšanas darbi un kuru līgumcena ir vismaz 4000 EUR bez PVN. 
Līgumiem uz pieteikuma iesniegšanas brīdi jābūt izpildītiem. 
Minētā pieredze tiks uzskatīta par atbilstošu, sniedzot piedāvājumu gan vienā iepirkuma daļā, gan divās daļās.

	Pretendentam jāiesniedz:
· Pieredzes saraksts (Nolikuma 3.pielikums).
· Vismaz viena pozitīva atsauksme no pieredzes sarakstā norādītajiem pasūtītājiem vai citi alternatīvi dokumenti, kas apliecina darbu veikšanu. Atsauksmē jānorāda: pasūtītāja nosaukums, adrese, pasūtītāja kontaktpersona (vārds, uzvārds un tālruņa Nr.). 
Ja līgums slēgts ar Preiļu novada pašvaldību, atsauksmes nav jāiesniedz.

	3.3. 
	Pretendentam jānodrošina, ka līguma izpildē piedalās kvalificēts un pieredzējis personāls. Mērniecības darbu veikšanai Pretendents piesaista šādus atbildīgos speciālistus:
[bookmark: _Hlk164149306]3.3.1. Pretendentam līguma izpildē jānodrošina zemes robežu kadastrālās uzmērīšanas sertificēts speciālists, kuram iepriekšējo 3 (trīs) gadu laikā (2023.,2024.,2025.) un 2026.g. (līdz piedāvājuma iesniegšanas brīdim) ir pieredze vismaz 1 (viena) līdzvērtīga līguma izpildē. Par līdzvērtīgiem tiks uzskatīti līgumi, kuros veikti zemes robežu kadastrālās uzmērīšanas darbi un kuru līgumcena ir vismaz 4000 EUR bez PVN. 
3.3.2. Citus speciālistus, kuri pēc Pretendenta ieskatiem būs nepieciešami līgumu izpildē (norādītie speciālisti netiks vērtēti).

Darbu izpildei nepieciešamie speciālisti ir sertificēti atbilstoši Latvijas Republikas normatīvo aktu prasībām vai atbilstoši ārvalstu normatīvo aktu prasībām, un ir darba tiesiskās attiecībās ar Pretendentu vai tā norādītajiem apakšuzņēmējiem, vai ir parakstījis apliecinājumu par dalību līguma izpildē, ja pretendentam tiks piešķirtas iepirkuma līguma izpildes tiesības.
	Lai apliecinātu Nolikuma 3.3.punkta izpildi, pretendentam ir jāiesniedz:
· personāla saraksts un kvalifikācija, saskaņā ar Nolikuma 4.pielikuma veidni, norādot visas darbu izpildē nepieciešamās jomas un specializācijas,  nepieciešamo  speciālistu skaitu, lai nodrošinātu Darbu izpildi.
· katra pretendenta piedāvātā speciālista apliecinājums saskaņā ar nolikuma 4A.pielikumu;
· informāciju par līguma izpildē iesaistītā zemes robežu kadastrālās uzmērīšanas speciālista pieredzi saskaņā ar Nolikuma 5.pielikumu, klāt pievienojot pieredzi apliecinošus dokumentus.

Ja pieredzes apliecinošie darbi veikti citā valstī, jāiesniedz dokumentus, kas apliecina šo pieredzi. 


	3.4. 
	Ja iepirkuma līguma izpildē plānots piesaistīt apakšuzņēmējus, kuru veicamo darbu/ sniedzamo pakalpojumu vērtība ir 10000 EUR vai lielāka:

	3.4.1. [bookmark: _Hlk67401265]
3.4.1.
	Pretendents norāda plānotos piesaistāmos apakšuzņēmējus, kuru sniedzamo pakalpojumu vērtība ir 10000 EUR vai lielāka, norādot arī katram apakšuzņēmējam izpildei nododamo līguma daļu.
	Līguma izpildē piesaistīto apakšuzņēmēju saraksts (6.pielikums), norādot apakšuzņēmēja nosaukumu, reģ. Nr., nododamā darba/pakalpojuma vērtību EUR, nododamo darbu apraksts. 

	3.4.2.
	Pretendenta piesaistītie apakšuzņēmēji ir informēti un izprot tiem izpildei nododamās līguma daļas raksturu un apjomu, ir spējīgi un gatavi uzņemties veikt šos darbus gadījumā, ja Pretendents tiks atzīts par iepirkuma uzvarētāju.
	Apakšuzņēmēja apliecinājums par gatavību piedalīties līguma izpildē, norādot tos darbus, kurus viņš paredz veikt (6A. pielikums).

	3.5.
	Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. 
Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas
	Ja pretendents balstās uz trešo personu iespējām, lai izpildītu prasības attiecībā uz pretendenta tehniskām un profesionālām spējām, Pretendents pierāda pasūtītājam, ka tā rīcībā būs nepieciešamie resursi, iesniedzot personu, uz kuru iespējām pretendents balstās, apliecinājumu vai vienošanos par nepieciešamo resursu nodošanu piegādātāja rīcībā, norādot, ka:  tam būs nepieciešamie resursi, uz kuriem pretendents balstījies, iesniedzot piedāvājumu; šie resursi pretendentam būs pieejami visu iepirkuma līguma izpildes laiku; apliecinājumu, ka trešās personas nodos Pretendenta rīcībā līguma izpildei nepieciešamos resursus (norādot konkrēti), gadījumā, ja ar Pretendentu tiks noslēgts iepirkuma līgums.  
Ja personai, kas paraksta apliecinājumu, saskaņā ar Latvijas Republikas Uzņēmuma reģistra informāciju nav pārstāvības tiesības, tad piedāvājumam klāt jāpievieno dokumentu, kas apliecina šīs personas pārstāvības tiesības. 



4. IESNIEDZAMIE DOKUMENTI
4.1. Pieteikuma veidlapa: atbilstoši Nolikuma 2. pielikumā esošai formai.
4.2. [bookmark: _Hlk31113900]Atlases dokumenti: saskaņā ar Nolikuma 3. punktu.
4.3.    Tehniskais piedāvājums: 
Apliecinājums par to, ka Pretendents apņemas veikt zemes kadastrālās uzmērīšanas un robežu noformēšanas darbus (zemes robežu plānu izgatavošana, Situācijas un Apgrūtinājumu plānu izgatavošana, zemes kadastrālās uzmērīšanas lietas sagatavošana un iesniegšana Valsts zemes dienestā reģistrācijai NĪVK IS un datu aktualizācijai, robežstigu ierīkošana, kupicu ierīkošana un aprakšana) Preiļu  novada administratīvās teritorijas tiesiskā valdījumā esošajiem nekustamajiem īpašumiem saskaņā ar Nolikuma un  Darba uzdevumā (1.1. un 1.2. pielikums) noteiktajām prasībām (brīvā formā, uz uzņēmuma veidlapas).
4.4. Finanšu piedāvājums:
4.4.1. Finanšu piedāvājumam (7.1. un 7.2. pielikums) jābūt izteiktam EUR bez PVN, atsevišķi norādot piedāvājuma cenu ar PVN.
4.4.2. Piedāvājuma norādītajā cenā jāiekļauj visas izmaksas, kuras Pretendents uzskata par  nepieciešamām darba uzdevumā norādīto darbu  izpildei.
[bookmark: _Hlk94536258]
5. PIEDĀVĀJUMA VĒRTĒŠANA UN LĒMUMA PIEŅEMŠANA
5.1. Komisija atlasa pretendentus saskaņā ar izvirzītajām atlases prasībām, pārbauda piedāvājumu atbilstību Nolikumā noteiktajām prasībām un izvēlas pretendentu, kurš piedāvā saimnieciski visizdevīgāko piedāvājumu- piedāvājumu ar viszemāko cenu, jo tehniskā specifikācija ir detalizēta.
5.2. Komisija piedāvājumu vērtēšanu veic slēgtās sēdēs šādos posmos:
5.2.1. Piedāvājuma noformējuma pārbaude;
5.2.2. Tehnisko un finanšu piedāvājumu pārbaude.
5.2.3. Pretendentu atlases dokumentu pārbaude;
5.2.4. [bookmark: _Toc61422147]Lēmuma pieņemšana par līguma slēgšanas tiesību piešķiršanu.
5.3. Iepirkuma komisija var izslēgt pretendentu no turpmākās dalības iepirkumā un tā piedāvājumu tālāk nevērtēt, ja piedāvājums nav noformēts atbilstoši nolikuma 1.6.punkta prasībām un atkāpes ir būtiskas.
5.4. Ja pretendents Tehnisko piedāvājumu nav sagatavojis vai tā saturs neatbilst nolikuma 4.3.punkta prasībām, iepirkuma komisija lemj par piedāvājuma noraidīšanu. 
5.5. Ja pretendents Finanšu piedāvājumu nav sagatavojis vai tā saturs neatbilst nolikuma 4.4.punkta prasībām, iepirkuma komisija lemj par piedāvājuma noraidīšanu.
5.6. Iepirkuma komisija pārbauda pretendenta atbilstību nolikuma 3.punktā noteiktajām atlases prasībām pēc nolikuma 3.1.-3.5.punktos noteiktajiem un pretendenta iesniegtajiem dokumentiem. Ja pretendents neatbilst kvalifikācijas prasībām, iepirkuma komisija lemj par piedāvājuma noraidīšanu.
5.7. Piedāvājumu vērtēšanas laikā iepirkuma komisija pārbauda, vai piedāvājumos nav pieļautas aritmētiskās kļūdas. Ja aritmētiskās kļūdas tiek konstatētas, iepirkuma komisija tās izlabo un par to informē attiecīgo pretendentu. 
5.8. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības (analoģiski atklāta konkursa norises kārtībai atbilstoši Ministru kabineta 2017.gada 28.februāra noteikumu Nr. 107. “Iepirkuma procedūru un metu konkursu norises kārtība” 16. punktam). 
5.9. Pasūtītājs piešķirs iepirkuma līguma slēgšanas tiesības saimnieciski visizdevīgākajam piedāvājumam,  kuru nosaka, ņemot vērā tikai cenu (pasūtītājs izvēlēsies piedāvājumu, kas būs atbilstošs visām iepirkuma procedūras dokumentācijas prasībām un kurš būs ar viszemāko cenu).
5.10. Pirms lēmuma pieņemšanas pasūtītājs izvērtē, vai saimnieciski visizdevīgākais piedāvājums nav nepamatoti lēts. Ja piedāvājums ir nepamatoti lēts, Komisija pirms šī piedāvājuma iespējamās noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem. Komisija pirms lēmuma pieņemšanas par Pretendenta iespējamo noraidīšanu, konsultējoties ar Pretendentu, izvērtē visus minētos faktorus.  
5.11. Pirms lēmuma pieņemšanas par līguma slēgšanas tiesību piešķiršanu iepirkuma komisija pārbauda Ministru kabineta noteiktajā informācijas sistēmā, vai pretendents, ja tas ir reģistrēts Latvijas Republikā un kuram būtu piešķiramas līguma slēgšanas tiesības, nav izslēdzams no dalības iepirkumā Publisko iepirkumu likuma 9.panta astotajā daļā norādīto izslēgšanas apstākļu dēļ. Tāpat tiek pārbaudīts, vai uz pretendentu neattiecas Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas nosacījumi. Ārvalstī reģistrētam vai pastāvīgi dzīvojošam pretendentam, kuram būtu piešķiramas līguma slēgšanas tiesības, pēc pasūtītāja pieprasījuma jāiesniedz kompetentas attiecīgās valsts institūcijas izsniegts dokuments, kas apliecina, ka uz pretendentu neattiecas Publisko iepirkumu likuma 9.panta astotās daļas noteiktie izslēgšanas gadījumi un Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas nosacījumi.
5.12. Atbilstoši likumos noteiktajai kārtībai tiek pārbaudīti izslēgšanas nosacījumi arī uz pretendenta amatpersonām, apakšuzņēmējiem un personām, uz kuru iespējām pretendents balstās.
5.13. Ja pretendents, kuram būtu piešķiramas līguma slēgšanas tiesības, atbilst Publisko iepirkumu likuma 9.panta astotās daļas norādītajiem izslēgšanas apstākļiem, pasūtītājs rīkojas pēc 42.panta ceturtās daļas norādījumiem.
5.14. Pasūtītājs piešķirs iepirkuma līguma slēgšanas tiesības saimnieciski visizdevīgākajam piedāvājumam (pasūtītājs izvēlēsies piedāvājumu, kas būs atbilstošs visām iepirkuma procedūras dokumentācijas prasībām, nebūs noraidāms saskaņā ar PIL 9. panta astotās daļas izslēgšanas nosacījumiem un Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem izslēgšanas nosacījumiem un kurš būs saimnieciski visizdevīgākais piedāvājums- piedāvājums ar zemāko cenu). 
5.15. Ja pasūtītājs pirms lēmuma pieņemšanas par iepirkuma līguma slēgšanu konstatē, ka diviem vai vairākiem pretendentiem ir līdzvērtīgi piedāvājumi, tas izvēlas tā pretendenta piedāvājumu, kura norādītajam zemes robežu kadastrālās uzmērīšanas sertificētajam speciālistam ir lielāka pieredze iepriekšējo 3 gadu laikā.

6. IEPIRKUMA LĪGUMA SLĒGŠANAS KĀRTĪBA
6.1. Par iepirkuma priekšmetu pasūtītājs ar izraudzīto pretendentu, kura piedāvājums atzīts par saimnieciski visizdevīgāko piedāvājumu, slēgs iepirkuma līgumu, pamatojoties uz pretendenta piedāvājumu un saskaņā ar iepirkuma nolikumam pievienoto iepirkuma līguma projektu (8.pielikums).
6.2. Līgums stājas spēkā ar tā parakstīšanas brīdi un darbojas līdz līguma pilnīgai izpildei. Samaksa par darbu izpildi tiek veikta Līgumā noteiktajā kārtībā (skat. 8.pielikums).
6.3. Ja pretendents, kura piedāvājums atzīts par saimnieciski visizdevīgāko piedāvājumu, atsakās slēgt iepirkuma līgumu, iepirkumu komisija ir tiesīga pieņemt lēmumu par iepirkuma līguma slēgšanu ar nākamo pretendentu, kura piedāvājums ir nākošais saimnieciski visizdevīgākais, vai pārtraukt iepirkumu, neizvēloties nevienu piedāvājumu.
6.4. Pamatojoties uz Publisko iepirkumu likuma 9. panta septiņpadsmito daļu desmit darbdienu laikā pēc tam, kad stājas spēkā iepirkuma līgums vai tā grozījumi, pasūtītājs savā profilā  e - konkursu apakšsistēmā vietnē: https://www.eis.gov.lv/EKEIS/Supplier/Procurement/16813 ievietos iepirkuma līguma vai tā grozījumu tekstu atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības.

7. IEPIRKUMU KOMISIJAS TIESĪBAS UN PIENĀKUMI
7.1. Iepirkuma komisijas tiesības
7.1.1. Pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšanai, kā arī lūgt, lai pretendents izskaidro dokumentus, kas iesniegti iepirkuma komisijai un uzrāda to oriģinālus.
7.1.2. Labot aritmētiskās kļūdas pretendenta finanšu piedāvājumā.
7.1.3. Pieaicināt atzinumu sniegšanai neatkarīgus ekspertus ar padomdevēja tiesībām.
7.1.4. Jebkurā brīdī pārtraukt iepirkumu un apturēt iepirkuma līguma slēgšanu, ja tam ir objektīvs pamatojums – nav iesniegti piedāvājumi vai iesniegtie piedāvājumi neatbilst iepirkuma nolikuma vai tā pielikumos noteiktajām prasībām, ja pasūtītājam nav pietiekami finanšu resursi, vai zudusi nepieciešamība pēc iepirkuma priekšmetā noteikto būvdarbu izpildes vai pakalpojumu saņemšanas, vai preču piegādes, kā arī citos gadījumos saskaņā ar spēkā esošajiem normatīvajiem aktiem.
7.1.5. Ja nepieciešams, izvērtēt vai iesniegtais piedāvājums nav nepamatoti lēts un izslēgt pretendentu no dalības iepirkumā, ja tiek konstatēts, ka tā iesniegtais piedāvājums ir nepamatoti lēts.
7.1.6. Izvēlēties nākamo saimnieciski izdevīgāko piedāvājumu, ja izraudzītais pretendents atsakās slēgt iepirkuma līgumu ar pasūtītāju.
7.1.7. Citas iepirkuma komisijas tiesības saskaņā ar nolikumu, Publisko iepirkumu likumu, publisko iepirkumu regulējošiem Ministru kabineta noteikumiem un citiem normatīviem aktiem.

7.2.  Iepirkuma komisijas pienākumi
7.2.1. Nodrošināt iepirkuma norisi un dokumentēšanu.
7.2.2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
7.2.3. Citi iepirkuma komisijas pienākumi saskaņā ar nolikumu, Publisko iepirkumu likumu, publisko iepirkumu regulējošiem Ministru kabineta noteikumiem un citiem normatīviem aktiem.

8. PRETENDENTA TIESĪBAS UN PIENĀKUMI
8.1. Pretendenta tiesības
8.1.1. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
8.1.2. Citas pretendenta tiesības saskaņā ar nolikumu, Publisko iepirkumu likumu, publisko iepirkumu regulējošiem Ministru kabineta noteikumiem un citiem normatīviem aktiem.
8.2. Pretendenta pienākumi
8.2.1. Lejupielādējot vai saņemot iepirkuma nolikumu ieinteresētais piegādātājs apņemas sekot līdzi turpmākajām izmaiņām iepirkuma nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas mājaslapā e-konkursu apakšsistēmā pie attiecīgā iepirkuma.
8.2.2. Sniegt patiesu informāciju.
8.2.3. Rakstveidā, iepirkuma komisijas norādītajā termiņā, sniegt atbildes un paskaidrojumus uz iepirkuma komisijas uzdotajiem jautājumiem par piedāvājumu.
8.2.4. Noteiktā termiņā sniegt atbildes uz iepirkuma komisijas pieprasījumiem par papildus informāciju, kas nepieciešama pretendentu atlasei, piedāvājumu atbilstības pārbaudei un izvēlei.
8.2.5. No saviem līdzekļiem segt visas izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta.
8.2.6. Citi pretendenta pienākumi saskaņā ar Nolikumu, Publisko iepirkumu likumu, publisko iepirkumu regulējošiem Ministru kabineta noteikumiem un citiem normatīviem aktiem.

NOLIKUMA PIELIKUMI
1.1.pielikums – Darba uzdevums 1.daļai
1.2.pielikums - Darba uzdevums 2.daļai
2.pielikums - Pretendenta pieteikums
3.pielikums – Pieredzes saraksts
4.pielikums – Speciālistu saraksts
4A.pielikums – Speciālista apliecinājums
5.pielikums – Speciālista pieredze
6.pielikums – Apakšuzņēmēju saraksts
6A.pielikums – Apakšuzņēmēju apliecinājums
7.1. pielikums – Finanšu piedāvājums 1.daļai
7.2. pielikums – Finanšu piedāvājums 2.daļai
[bookmark: _Hlk81227151][bookmark: _Hlk126050441]8.pielikums – Līguma projekts.
